วันนี้ผมพึ่งโดนหมาขวนมาครับ เป็นรอยมีเลือดไม่มากนิดหน่อย ซึ่งผมก็ล้างเเผลเเล้วล้างด้วยสบู่3รอบ มั้งครับ คืออยากรู้ว่าผมต้องไปหาหรือไปพบเเพทย์ดีครับ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยการที่ถูกหมาข่วน มีเลือดออกมาให้เห็น จัดเป็นแผลเสี่ยง ควรต้องไปรับวัคซีนป้องกันโรคพิษสุนัขบ้า ถ้าไม่เคยฉีดมาเลยก็จะฉีด 5 เข็มภายใน 1 เดือน ถ้าเคยฉีดมาแล้วจะเป็นการกระตุ้น 1-2 เข็มขึ้นกับว่าวัคซีนล่าสุดเกิน 6 เดือนหรือไม่สำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหาย